CELEX: 62006CA0484
Language: sl
Date: 2008-07-10 00:00:00
Title: Zadeva C-484/06: Sodba Sodišča (četrti senat) z dne 10. julija 2008 (predlog za sprejetje predhodne odločbe Hoge Raad der Nederlanden – Nizozemska) – Fiscale eenheid Koninklijke Ahold NV proti Staatssecretaris van Financiën (Predlog za sprejetje predhodne odločbe – Prva in Šesta direktiva o DDV – Načeli davčne nevtralnosti in sorazmernosti – Pravila o zaokroževanju zneskov DDV – Zaokroževanje navzdol na artikel)

30.8.2008   
            
            
               SL
            
            
               Uradni list Evropske unije
            
            
               C 223/9
            
         Sodba Sodišča (četrti senat) z dne 10. julija 2008 (predlog za sprejetje predhodne odločbe Hoge Raad der Nederlanden – Nizozemska) – Fiscale eenheid Koninklijke Ahold NV proti Staatssecretaris van Financiën
   (Zadeva C-484/06) (1)
   
   (Predlog za sprejetje predhodne odločbe - Prva in Šesta direktiva o DDV - Načeli davčne nevtralnosti in sorazmernosti - Pravila o zaokroževanju zneskov DDV - Zaokroževanje navzdol na artikel)
   (2008/C 223/12)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari
   
      Tožeča stranka: Fiscale eenheid Koninklijke Ahold NV
   
      Tožena stranka: Staatssecretaris van Financiën
   Predmet
   Predlog za sprejetje predhodne odločbe – Hoge Raad der Nederlanden – Razlaga členov 11 (A)(a), 22(3)(b), prvi stavek, in 22(5) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1) ter člena 2, prvi in drugi odstavek, Prve direktive Sveta 67/227/EGS z dne 11. aprila 1967 o usklajevanju zakonodaje držav članic o prometnih davkih (UL 71, str. 1301) – Določbe o zaokroževanju zneskov davka na dodano vrednost.
   Izrek
   
               1)
            
            
               Ker na tem področju ni zakonodaje Skupnosti, morajo države članice določiti pravila in metode zaokroževanja zneskov davka na dodano vrednost, pri tem pa morajo te države spoštovati načela, na katerih temelji skupni sistem tega davka, zlasti načeli davčne nevtralnosti in sorazmernosti.
            
         
               2)
            
            
               Veljavno pravo Skupnosti ne določa nobene posebne obveznosti, v skladu s katero bi države članice morale davčnim zavezancem dopustiti, da znesek DDV zaokrožijo navzdol na artikel.
            
         
      (1)  UL C 20, 27.1.2007.